CELEX: 32018D0882
Language: hr
Date: 2018-06-18 00:00:00
Title: Odluka Vijeća (ZVSP) 2018/882 od 18. lipnja 2018. o privremenom prihvatu određenih Palestinaca u države članice Europske unije i o izmjeni Zajedničkog stajališta 2002/400/ZVSP

19.6.2018   
            
            
               HR
            
            
               Službeni list Europske unije
            
            
               L 155/8
            
         ODLUKA VIJEĆA (ZVSP) 2018/882
   od 18. lipnja 2018.
   o privremenom prihvatu određenih Palestinaca u države članice Europske unije i o izmjeni Zajedničkog stajališta 2002/400/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29. i članak 31. stavak 1.,
   budući da:
   
               (1)
            
            
               Vijeće je 18. travnja 2016. donijelo Odluku (ZVSP) 2016/608 (1) kojom je predviđeno produljenje, za daljnje razdoblje od 24 mjeseca, roka valjanosti nacionalnih dozvola određenih Palestinaca za ulazak i boravak na državnom području država članica iz Zajedničkog stajališta 2002/400/ZVSP (2).
            
         
               (2)
            
            
               Republiku Cipar trebalo bi dodati na popis država članica iz članka 2. Zajedničkog stajališta 2002/400/ZVSP.
            
         
               (3)
            
            
               Na temelju ocjene primjene Zajedničkog stajališta 2002/400/ZVSP, Vijeće smatra da treba produljiti rok valjanosti tih dozvola za daljnje razdoblje od 24 mjeseca,
            
         DONIJELO JE OVU ODLUKU:
   Članak 1.
   Države članice iz članka 2. Zajedničkog stajališta 2002/400/ZVSP produljuju, za daljnje razdoblje od 24 mjeseca, počevši od 31. siječnja 2018., rok valjanosti nacionalnih dozvola za ulazak i boravak izdanih na temelju članka 3. Zajedničkog stajališta.
   Članak 2.
   Zajedničko stajalište 2002/400/ZVSP mijenja se kako slijedi:
   
               1.
            
            
               Članak 1. zamjenjuje se sljedećim:
               „Članak 1.
               Ovo se Zajedničko stajalište odnosi na 13 Palestinaca koji pripadaju skupini Palestinaca o kojima je 5. svibnja 2002. postignut Memorandum o razumijevanju između palestinskih vlasti i izraelske vlade u vezi s miroljubivom evakuacijom iz Crkve Kristova rođenja u Betlehemu i koji su pristali na privremeni transfer u države članice Europske unije koje ih prihvaćaju.”;
            
         
               2.
            
            
               Članak 2. zamjenjuje se sljedećim:
               „Članak 2.
               Sljedeće države članice prihvaćaju, privremeno i isključivo iz humanitarnih razloga, 13 Palestinaca navedenih u članku 1.: Belgija, Grčka, Španjolska, Irska, Italija, Cipar i Portugal.”.
            
         Članak 3.
   Ova Odluka stupa na snagu na dan donošenja.
   
      Sastavljeno u Luxembourgu 18. lipnja 2018.
      
         
            Za Vijeće
         
         
            Predsjednik
         
         R. PORODZANOV
      
   
   
      (1)  Odluka Vijeća (ZVSP) 2016/608 od 18. travnja 2016. o privremenom prihvatu određenih Palestinaca u države članice Europske unije (SL L 104, 20.4.2016., str. 18.).
   
      (2)  Zajedničko stajalište Vijeća 2002/400/ZVSP od 21. svibnja 2002. o privremenom prihvatu određenih Palestinaca u države članice Europske unije (SL L 138, 28.5.2002., str. 33.).